Diari Oficial de la Generalitat Valenciana


Sumari del DOGV 5881, del 29-10-2008 (2008/12836)

Informació pública de la convocatòria d'Assemblea General ordinària.
--------------------------------------------------------------------

### Dades del document

Número de DOGV
:   5881

Data del DOGV
:   29-10-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/12050


Data del document
:   23-10-2008

Organisme emissor
:   Caixa d'Estalvis del Mediterrani

Tipus de document
:   Informació Pública

Informació pública de la convocatòria d'Assemblea General ordinària. [2008/12804]  
A l'empara de l'article 22 dels estatuts pels quals es regix esta entitat, i en execució del que ha acordat el dia de hui el Consell d'Administració, mitjançant el present edicte convoque les conselleres i els consellers generals de la Caja de Ahorros del Mediterráneo, a l'Assemblea General ordinària, que haurà de celebrar-se el pròxim dia 21 de novembre de 2008, divendres, a les 12.00 hores en primera convocatòria, i a les 12.30 hores en segona, si no hi ha quòrum suficient en la primera, a l'Aula de Cultura de l'entitat a Alacant, avinguda del Dr. Gadea, núm. 1, amb el següent orde del dia:  
1. Comprovació dels requisits de la convocatòria, fixació del quòrum i constitució, si és el cas, de l'Assemblea.  
2. Informe del president.  
3. Informe del director general.  
4. Informe de la comissió de control relatiu a la gestió del Consell d'Administració durant el primer semestre de 2008.  
5. Examen i aprovació, si és el cas, de la proposta del Consell d'Administració de les línies generals del pla d'actuació de l'entitat per al pròxim exercici 2009.  
6. Examen i aprovació, si és el cas, de la proposta del Consell d'Administració d'autoritzar-lo per al llançament per l'entitat, ja siga directament o a través de les seues filials, i en una o diverses emissions, de títols valors, i en general, de qualssevol instruments financers anàlegs autoritzats per la normativa legal, per la quantia i en els termes que determine l'Assemblea.  
7. Examen i aprovació, si és el cas, de la proposta del Consell d'Administració d'autorització de l'emissió de quotes participatives de Caja Mediterráneo amb àmplia delegació en el dit Consell d'Administració; i d'ampliació de l'autorització concedida en la primera emissió per a l'adquisició de quotes participatives per part de la caixa i d'amortització d'estes en determinats supòsits.  
8. Examen i aprovació, si és el cas, de la proposta del Consell d'Administració per a la constitució d'una fundació per al foment de la cooperació empresarial en l'àmbit de la responsabilitat social corporativa, i aprovació dels seus estatuts.  
9. Examen i aprovació, si és el cas, de la proposta del Consell d'Administració de dissolució d'una obra social.   
10. Proposta de nomenament d'auditors dels comptes individuals de Caja de Ahorros del Mediterráneo i consolidats del seu grup econòmic, per als exercicis 2008, 2009 i 2010.  
11. Proposta de nomenament de dos interventors perquè, amb el president i el secretari, aproven l'acta de la sessió.  
En compliment del que establix l'últim paràgraf de l'article 22 dels estatuts de Caja Mediterráneo, queden depositats en els serveis centrals de l'entitat a Alacant, els documents relatius als assumptes a tractar en la sessió que queda convocada.  
Alacant, 23 d'octubre de 2008.- El president: Vicente Sala Belló.